ગઈકાલે જ્યારે મોદી અંગે સીએનએન-આઈબીએન ઉપર ચર્ચા ચાલતી હતી, ત્યારે કેટલાંક બૌદ્ધિકોની દલીલો ઉપરથી લાગતુ હતું કે જાણે પાણીમાં આગ લાગી ગઈ હો. ચર્ચામાં બેઠેલા કેટલાંક બૌદ્ધિકો એવી દલીલો આપતા હતાં કે જેના ઉપરથી સ્પષ્ટ થતુ હતું કે તેમને મોદીની લોકપ્રિયતા જાણે હજમ નથી થઈ રહી. અથવા શક્ય છે કે તેઓ પોતાની જાતને તટસ્થ સાબિત કરવાની કોશિશમાં મોદીની લોકપ્રિયતા હજમ નહોતા કરી શકતાં. કેટલાંક તર્કશીલ બૌદ્ધિકો મોદીની આ લોકપ્રિયતાને અટલ બિહારી બાજપાઈના તોલે માપતા હતાં, પરંતુ કદાચ તેઓ ભૂલી ગયાં કે મોદી જેટલી નફરતનો સામનો નહોતા બાજપાઈએ કર્યો કે નથી રાહુલ ગાંધી કરતાં. આટલી ઘૃણા છતાં જો નરેન્દ્ર મોદી લોકપ્રિયતાની સીડી આટલી ઝડપથી ચડતા હોય, તો પછી તેમના વિરોધીઓ માટે તો પાણીમાં આગ લાગ્યા જેવી બાબત જ ગણાય ને!